[{"text_idx": "#000000", "text": "Kuninganna Victoria ajal domineeris konservatiivne mood, kuid seda suurem oli daamide ahvatlus pisutki oma keha na\u0308idata. Kui naised istusid ratta selga, to\u0303mbasid nad esimest korda jalga pu\u0308ksid."}, {"text_idx": "#000001", "text": "U\u0308ks 19. sajandi lo\u0303pu Londoni ha\u0308a\u0308rber kajas ro\u0303o\u0303msameelsest vestlusest. Linna parimatele kodanikele korraldatud o\u0303htuso\u0308o\u0308k to\u0303otas suurepa\u0308raselt korda minna. Selle eest oli hoolitsenud vo\u0303o\u0303rustajanna, kes oli hoolikalt koostanud menu\u0308u\u0308, valinud va\u0308lja va\u0308a\u0308rikad ku\u0308lalised ning riietanud end luksuslikesse peo\u00adro\u0303ivastesse. Nagu ajastu mood dikteeris, kandis ta voogava seeliku, kinni no\u0308o\u0308ritud pihiku ja kolmveerandvarrukatega siid\u00adkleiti. Avar kaelus oli kaunistatud va\u0308ikeste roosidega."}, {"text_idx": "#000002", "text": "London oli 19. sajandil maailma keskus. Paljud kogu planeeti mo\u0303jutanud otsused vo\u0303eti vastu Briti parlamendis Westminsteri palees."}]